Temeljem članka 57. Statuta Osnovne škole Posavski Bregi vršiteljica dužnosti ravnatelja škole donosi

O D L U K U

O PREDAJI, PREUZIMANJU I POVRATU UDŽBENIKA I DRUGIH OBRAZOVNIH MATERIJALA

ZA ŠK.GODINU 2025./2026.

I.

Ovom Odlukom regulira se način preuzimanja udžbenika i drugih obrazovnih materijala, te prava i obveze učenika, odnosno njihovih roditelja/staratelja u vezi korištenja, povrata i eventualne naknade štete zbog gubitka ili oštećenja udžbenika.

II.

Temeljem članka 14. Zakona o udžbenicima i drugim obrazovnim materijalima za osnovnu i srednju školu (NN 116/2018, 85/2022) sredstva za nabavu udžbenika za učenike osnovnih škola osiguravaju se u državnom proračunu.

III.

Udžbenici su vlasništvo škole i ona ih daje na korištenje učenicima.

Udžbenike preuzimaju roditelji/staratelji u vrijeme određeno odlukom Učiteljskog vijeća, u tjednu koji prethodi početku nastavne godine za učenike od 2.-8. razreda, a za učenike 1. razreda prvog dana nastavne godine .

IV.

Roditelj/staratelj učenika potpisuje Izjavu da je preuzeo udžbenike te da će ih učenik na kraju nastavne godine, odnosno i prije isteka nastavne godine u slučaju preseljenja u drugu školu vratiti u uporabnom stanju.

V.

Učenik/ica se obvezuje omotati i čuvati udžbenike i druge obrazovne materijale za generacije koje slijede i postupati s njima s posebnom pažnjom, obzirom da udžbenici nisu vlasništvo učenika/ce, te ih neoštećene vratiti školi po završetku nastavne godine, a najkasnije do datuma podjele svjedodžbi.

VI.

Roditelj se obvezuje da će u slučaju oštećenja, išaranosti, uništenja ili gubitka pojedinog udžbenika iz dobivenog kompleta, po završetku nastavne godine, a najkasnije do datuma podjele svjedodžbi, školi dostaviti novi udžbenik istog autora i naslova, ili uplatiti školi novčani iznos u vrijednosti 50% kataloške cijene udžbenika.

VII.

Učenik koji ne vrati udžbenike koje je zadužio prethodne školske godine ili ne nadoknadi štetu koju je time prouzročio neće moći zadužiti udžbenike za novu školsku godinu.

Klasa:602-08/25-01/02

Ur.broj: 238/10-107-25-01

U Posavskim Bregima, 02. lipnja 2025.

V.d. ravnatelja:

Nikolina Mance, mag.prim.educ.